התוכנית "תיק תקשורת" מה-18.6.2009: עמנואל רוזן על הצביעות בסיקור פליטת הפה של השר אהרונוביץ | על סיקור המתרחש באיראן | על פיטורי העיתונאית גל לוינסון מהמקומון "ידיעות ראשון" | כרמלה מנשה על סיקור הורדת תא"ל תמיר בדרגה | ועמנואל רוזן על העניין שמעורר דודו טופז
 עמנואל רוזן על הצביעות בסיקור פליטת הפה של השר אהרונוביץ.  המחאה ההמונית בעקבות הבחירות באיראן הפתיעו פרשנים רבים ובכלי התקשורת הופגנה בורות רבה ביחס למדינה המוסלמית. עמנואל רוזן משוחח עם ד"ר חגי רם, היסטוריון מאוניברסיטת בן-גוריון ומחבר הספר Iranophobia; עם רון בן-ישי, פרשן לענייני ביטחון באתר ynet, ועם ד"ר ראובן פדהצור, פרשן עיתון "הארץ". האם התקשורת חטאה בדיווח מוטה אודות פתיחותה של החברה האיראנית? האם יש פער בין הערכות המודיעין לבין המתפרסם בכלי התקשורת? והאם יש למערכת הביטחון ולפוליטיקאים אינטרס להציג את איראן באופן דמוני?  העיתונאית גל לוינסון, חושפת פרשת התעללות המינית בה הואשם שמעון שיבר, מנהל תיכון עמית עמל בראשון לציון, פוטרה ממקומון "ידיעות ראשון" בעיר. זאת לאחר שהוגש כתב אישום נגד המנהל. השבוע הוגש לבית משפט צו מניעה נגד הפיטורים, ולוינסון טוענת שעורכים בעיתון ניסו לגמד את הסיפור שהוביל לחקירה המואצת נגד המנהל בעל השררה. עמנואל רוזן משוחח עם גל לוינסון ומנסה לברר מדוע פוטרה. באיזה דרך ניסו להצר את צעדיה? האם לוינסון פעלה באופן בלתי מקצועי? כיצד מסוקרת הפרשה, אם בכלל, במקומון של "ידיעות תקשורת" בראשון לציון מאז פיטוריה של לוינסון?  כרמלה מנשה על סיקור הורדת תא"ל תמיר בדרגה ועמנואל רוזן על העניין שמעורר דודו טופז.